Diari Oficial de la Generalitat Valenciana


Sumari del DOGV 4540, del 09-07-2003 (2003/7668)

Informació pública de la modificació puntual de l'article 84 de les normes urbanístiques del pla general sobre còmput d'aprofitaments a traslladar.
---------------------------------------------------------------------------------------------------------------------------------------------------

### Dades del document

Número de DOGV
:   4540

Data del DOGV
:   09-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7668


Organisme emissor
:   Ajuntament de Sagunt

Tipus de document
:   Anunci

Informació pública de la modificació puntual de l'article 84 de les normes urbanístiques del pla general sobre còmput d'aprofitaments a traslladar. [2003/S7668]
  
El Ple de la corporació municipal, en sessió extraordinària celebrada el dia 14 de maig de 2003, va adoptar, entre altres, l'acord següent:
  
7 Modificació puntual de l'article 84 de les normes urbanístiques del Pla General sobre còmput d'aprofitaments a traslladar:
  
Redacció de l'article 84 del Pla General d'Ordenació Urbana 92:
  
«Tot el casc urbà del nucli històric es declara zona de protecció arqueològica als efectes de la Llei de Patrimoni dins d'esta zona es considera com a protecció especial el perímetre comprés pels carrers: Dos de Maig, E. Llopis, Sant Francesc, M. Monzó. Diana, Sants de la Pedra, País Valencià i límit. Esta declaració s'estén a la zona del Grau Vell.
  
De conformitat amb l'esmentada llei, és obligatori comunicar a l'administració competent qualsevol troballa arqueològica moble o immoble, responsabilitat que ateny a tots els afectats per les obres. L'administració amb la màxima urgència avaluarà mitjançant informe al respecte si les restes són susceptibles del seu enterrament, trasllat o destrucció o pel contrari de la conservació i indicarà les condicions d'esta, en este cas, amb l'estudi previ detallat de l'entorn i de l'impacte visual, es podrà traslladar l'aprofitament superficial afectat sobre l'altura de cornisa màxima de l'edifici projectat. Perquè esta mesura siga efectiva la resta arqueològica s'haurà de conservar en un espai d'altura mínima de 2.20 m i, almenys, 1 m per damunt de la rasant de la vorera per a assegurar llums i ventilació. Queda exclosa d'este supòsit la zona monumental intramuralla del conjunt historicoartístic. Quan calga es dispensarà de l'obligatorietat de reserva d'aparcaments.
  
Així mateix, i de forma addicional, a efecte de compensar sobrecostos de fonaments i forjats, es podrà situar l'aprofitament resultant de l'aplicació de la fórmula següent:
  
Cost a compensar: Cc
  
Cc = 3,5 Mòdul x 0,18 \* 0,20 = 0,126 Mòdul
  
Este cost es passa a compensar en metres quadrats sostre, obtingut a partir dels mòduls actualitzats de la ponència de valors vigents per a cada solar i serà el resultat de multiplicar el MBR corresponent pel coeficient de valor de repercussió per usos.
  
Els metres quadrats de compensació (M, expressats en M2T) a compensar s'obtindran de la forma següent:
  
 Cc
  
M = ??????????-
  
MBR × Coef.
  
Als valors anteriors se'ls introduirà un coeficient d'afecció de solar que resulta de dividir la superfície afectada per la superfície total del solar.
  
L'aprofitament addicional al de substitució per compensació de sobrecostos podrà ser substituït per l'articulació d'un conveni entre l'Ajuntament i la propietat dels terrenys.
  
Este conveni definiria l'aprofitament addicional que és possible materialitzar en el solar i que pretén compensar els sobrecostos que suposarien no sols les condicions especials de fonaments i de forjats addicionals sinó també els costos de condicionament de local on se situarien les restes. El condicionament estarà orientat a la visita pública de les restes.
  
La promoció del conveni serà voluntària, i no es podrà invocar un dret a exigir la celebració.
  
En aquells casos en els quals l'Ajuntament considere adequada la subscripció del conveni haurà d'haver realitzat una ponderació objectiva dels extrems següents:
  
Els sobrecostos indicats de fonaments i forjats.
  
Els sobrecostos que suposarien les obres d'adequació dels locals per a visita pública, degudament motivats a efectes de compensació.
  
L'entitat i importància d'estos.
  
En cap cas el resultat d'este conveni determinarà un increment d'aprofitament superior al ja atribuït per la substitució de l'aprofitament afectat pels condicionants de Conselleria de Cultura, i addicionals a estos.
  
En allò referent als jaciments puntuals catalogats o de nova aparició en medi rural, s'estableixen zones de respecte o defensa amb radi mínim d'1 m. A partir de l'element que es pretén protegir. En esta zona es prohibirà inicialment qualsevol tipus d'edificació o de moviments de terra o extraccions, vessaments o instal·lacions de cartells publicitaris, o qualsevol activitat que li puga alterar, desfigurar o deteriorar tant l'element protegit com a la pròpia zona de respecte o defensa d'este.
  
Serà preceptiva per a avaluar la incidència i alteració al jaciment l'informe previ de la Direcció General d'Arqueologia de la Conselleria de Cultura de la Generalitat Valenciana.
  
L'Ajuntament redactarà conjuntament amb el pla especial una ordenança arqueològica que regularà l'edificació en tot l'àmbit que de forma justificada delimite com a objecte de protecció.
  
Este tràmit d'informació pública s'anunciarà mitjançant edicte publicat en el Diari Oficial de la Generalitat Valenciana, i es comunica de la possibilitat de formular al·legacions, durant el termini d'un mes comptador des de la publicació íntegra d'este edicte.
  
Qualsevol interessat podrà comparéixer en l'Ajuntament de Sagunt, i consultar la documentació que integra la referida proposta de programa, així com formular, si s'escau, al·legacions, dins del termini indicat en el paràgraf anterior.
  
Tot això en els termes que establix l'article 38 de la Llei Reguladora de l'Activitat Urbanística de la Generalitat Valenciana.